Агим Рамадани е роден на 3 май 1964 г. в село Жегра, община Гниляне в Косово. Определян за един от най-добрите ученици в страната, учил във Висше техническо училище в Гниляне през 1980 г. и Военна академия по комуникации в Загреб, СР Хърватия. По-време на обучението си се е интересувал от поезия и живопис, част от неговите стихове са били публикувани в литературни списания, а негови картини са били показвани на изложби в Хърватия, докато е бил военен там. Живеел е и в Швейцария като политически емигрант след началото на войната. През 1998 г. Рамадани става почетен член на Европейската академия на изкуствата.